**Geometria speranței**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e prea multă iarnă

rog zăpezile să incite ghioceii

să-mi coboare în vene

un strop de primăvară

să pot îmblânzi acest ianuarie.

îi desenez pe piele

geometria speranței

trăindu-l cu doruri asimetrice

mă înclin c-un unghi perfect

peste balustrada timpului

sfidând gravitația trecutului

c-un salt în viitor

schițez bătaia aripilor de păsări

către zborul devenit axioma cerului

nu am nevoie de dioptrii

să văd nevăzutul

îl pot simți cuprinzând inimi.